cyanic-selkie/wikianc huggingface dataset:
Ballsport
Tomålssporter
Målsporter er sporter hvor to lag skal få ballen inn i hvert sitt mål for å skåre poeng. Målet kan være en kurv som ballen kastes inn i (slik som i basketball og kurvball), en sone som ballen føres inn i (slik som i amerikansk fotball og rugby) eller et definert mål markert med stenger som ballen skal inn i (slik som i bandy, fotball, hockey, innebandy og håndball).
Volleysporter
Volleysporter er sporter hvor to soner av banen er avskåret av et nett som ballen må slås over. Kjente volleysporter er badminton, tennis, jeu de paume, bordtennis og volleyball.
Presisjonssporter
Presisjonssporter er sporter hvor ballen må treffe et bestemt mål, slik som i bocce og bowling.
Eksterne lenker
Ballspiel
Oppbrudd (tidsskrift)
Oppbrudd var et norsk venstreside-tidsskrift, utgitt for studenter i Oslo. Første nummer kom i 1966, og bladet kom ut jevnlig gjennom hele 1970-tallet og deler av 1980-tallet.
Oppbrudd var rundt 1970 et sentralt organ i den nye ml-bevegelsens aktivitet blant studentene ved Universitetet i Oslo. Bladet var først organ for Sosialistisk Folkepartis studentlag, senere for SUF-stud, en organisasjon som skiftet navn til SUF(m-l) i 1969.
Da SUF(m-l) i 1973 etablerte seg som AKP(m-l)s ungdomsorganisasjon under navnet Rød Ungdom, ble Oppbrudd organ for RU ved Universitetet i Oslo. Da bevegelsen året etter stiftet eget studentforbund og etablerte seg på flere høyere læresteder, ble Oppbrudd organ for Norges Kommunistiske Studentforbund i hele Oslo.
Fra 1969 gikk Oppbrudd over til avisformat etter de første åra å ha variert mellom dette og et mindre tidsskriftformat. I bevegelsens mest aktive periode på 1970-tallet kom avisen med 8 - 10 utgaver i året, senere mindre hyppig. I tillegg til de ordinære, trykte utgavene ble det distribuert en rekke ekstranummer i stensilert form.
Redaktører
Bladet kom med mange utgivelser uten at redaktør eller ansvarlig utgiver var oppgitt, ergo er lista ikke komplett.
Miklós Németh (spydkaster)
Miklós Németh (født 23. oktober 1946 i Budapest) er en tidligere ungarsk spydkaster.
Karriere
I sitt første OL (OL 1968 i Mexico by) kvalifiserte han seg ikke til finalen. Fire år senere, under OL 1972 i München kom han på sjuendeplass med 81,98 m.
I Némeths tredje OL-deltakelse, Montreal 1976, kvalifiserte han seg til finalen med et kast på 89,28. I finalen, 26. juli 1976, satte han ny verdensrekord i sitt første kast med 94,58 m. Dermed vant han suverent med over seks meters forsprang til nummer to, finske Hannu Siitonen.
Han deltok også under OL 1980 i Moskva, hvor han ble nummer åtte med 82,40 m.
Miklós er sønn av Imre Németh, OL-vinneren i sleggekast fra OL 1948.
Gil Bellows
Gil Bellows (født 28. juni 1967 i Vancouver i Britisk Columbia) er en canadisk skuespiller på TV og film.
Bellows studerte ved Magee Secondary School sammen med en rekke andre fremtidige skuespillere som f.eks. Carrie-Anne Moss. Etter endt eksamen begynte han på sin karriere som skuespiller og studerte ved American Academy of Dramatic Arts i Los Angeles, California. Bellows er best kjent for sine roller som Tommy Williams i The Shawshank Redemption fra 1994, Billy Thomas i TV-serien Ally McBeal og som CIA-agent Matt Callan i TV-serien The Agency.
Bellows har også dukket opp i den psykologiske thrilleren Chasing Sleep som etterforsker Derm, der han spilte mot skuespiller Jeff Daniels. Bellows dukket opp i The Weather Man som en pervertert rehabilitering rådgiver. Han spilte i den franske filmen Un amour de sorcière som Michael Firth i 1997. I 2007 fullførte han filming til Kill Kill Faster Faster som er basert på den kritikerroste romanen med samme navn, skrevet av forfatter Joel Rose.
Bellows hadde også en mindre rolle i spillefilmen 24: Redemption, en TV-film prequel før til syvende sesongen av TV-serien 24 med Kiefer Sutherland i hovedrollen. Bellows hadde også en mindre rolle i TV-serien Smallville i sesong ni. I 2010 hadde Bellows en tilbakevendende rolle i TV-serien FlashForward som karakteren Timothy. Samme år spilte Bellows sammen med Steve Austin og Eric Roberts i actionfilmen Hunt to Kill, og samme år spilte han sammen med Macha Grenon og Julia Stone i The Year Dolly Parton was my mom. Gil Bellows er gift med Rya Kihlstedt og har to barn som heter Ava Emanuelle (født i 1999) og Giovanni (født i 2001).
Bernhard Karlgren
Klas Bernhard Johannes Karlgren (kinesisk navn: 高本漢 Gāo Běnhàn, født 15. oktober 1889 i Jönköping i Sverige, død 20. oktober 1978 i Stockholm) var en svensk sinolog og lingvist.
Han var den første som på systematisk vis kartla kinesiske dialekter for å med moderne vitenskapelige metoder rekonstruere middelalderkinesisk uttale.
Bakgrunn
Han var bror til professor Anton Karlgren og den framstående juristen Hjalmar Karlgren.
Bernhard publiserte sin første vitenskapelige artikkel før han var 15 år, om en svensk dialekt i Småland. På skilen han gikk på i Jönköping studerte han kristendom, svensk, latin, gresk, tysk, engelsk, fransk, historie, geografi, matematikk, biologi, kjemi og fysikk. Slik hadde han før universitetsårene vært i kontakt med fem fremmede språk, selv om de mest vektlagte på latin og greske og de moderne språk var tilvalg med færre studietimer.
Årene 1907-09 studerte han ved Uppsala universitet, der han studerte russisk under Johan August Lundell, som hadde en sterk interesse for sammenlignende fonologi.
Karriere
Påvirket av Lundell bestemte Karlgren seg for å prøve å tillempe den sammenlignende historiske fonologiens metoder på kinesisk, noe som ingen så langt hadde studert under denne synsvinkel. Ettersom det ikke fantes noen undervisning på kinesisk i Sverige den gang begav Karlgren seg til St. Petersburg der han studerte språket under A. I. Ivanov. Årene 1910-12 bodde Karlgren i Kina, der han studerte kinesisk og utarbeidet beskrivelser av 24 forskjellige kinesiske dialekter.
Største delen av sin tid i landet tilbragte Karlgren i Taiyuan i provinsen Shanxi, hvorfra han observerte Xinhairevolusjonen i slutten av 1911. Urolighetene i Kina tvang ham til å vende tilbake til Europa.
I januar 1912 ankom Karlgren London og fortsatte kort deretter til Paris, der han studerte under de kjente sinologene Édouard Chavannes og Paul Pelliot.
I 1915 tok han den Dr.Phil. og ble dosent i sinologi i Uppsala. I 1918 ble han første innehaver av professoratet i østasiatisk språkvitenskap og kultur ved Göteborgs högskola. Han ble senere professor i østasiatisk arkeologi og sjef for Östasiatiska samlingarna i Stockholm i 1939.
Han var den første som på systematisk vis kartla kinesiske dialekter for å med moderne vitenskapelige metoder rekonstruere middelalderkinesisk uttale. En viktig innsats gjorde han på lignende vis hva gjaldt gammelkinesisk. Han forsket også om kinesiske låneord i andre språk, japansk, koreansk og vietnamesisk.
Karlgren ble i 1955 utnevnt til den tyske ordenen Pour le Mérite für Wissenschaften und Künste.
Halvor Storskogen
Halvor Storskogen (født 23. april 1961) er en tidligere norsk fotballspiller. Han var tapende cupfinalist med Brann i 1987 og 1988 og han ble cupmester med Strømsgodset i 1991. Han har også spilt for Liv, Jevnaker og Lyn.
Skulpturene rundt Marmorkirken
Skulpturene rundt Marmorkirken i København består av 32 skulpturer som omkranser kirkebygningen. På takterrassen står 18 skulpturer utført i sink og i gatehøyde 14 bronseskulpturer av danske kirkefedre. Oppgaven med å skape skulpturene ble gitt til danske billedhuggere og de fleste av sinkskulpturene var på plass da kirken åpnet 19. august 1894. Senere har flere kommet til i gatehøyde.
Halvor Storskogen
Han tok juridisk embetseksamen i 1990 og fikk advokatbevilling i 1993. Han jobbet som advokatfullmektig hos Advokatene Huseby, Stensrud og Bache i 1991 og hos advokatfirmaet Svensson Nøkleby i Drammen fra 1991-1993. Da han fikk sin advokatbevilling, ble han ansatt som advokat der, og fra 1997 har han vært partner i firmaet. Storskogens hovedarbeidsområder er familie-, arv og skifterett, gjeldsordnings- og kjøpsrett.
Skulpturene rundt Marmorkirken
At kirken skulle omkranses av skulpturer var en del av arkitekt Ferdinand Meldahls ideer for utsmykkingen av kirken.
Masaya (departement)
Masaya er et av femten departementer i Nicaragua. Det ligger sentralt vest i landet. Masaya er med sine 590 km² det minste departementet i Nicaragua målt i areal. Administrasjonssentrum er byen Masaya. Departementet hadde 348 254 innbyggere i 2012.
Bell Island Airport
Bell Island Airport (TC LID: CCV4), ligger på Bell Island, Newfoundland og Labrador, Canada. Den har en asfaltert flystripe på 2 300 x 75 meter, er ubetjent, har ingen terminalfasiliteter, og det kreves ikke inn landingsavgifter.
Paraspitiella
Paraspitiella er en slekt av biller som tilhører familiegruppen bladbiller (Chrysomelidae). Det er kjent 2 arter.
Levevis
Både larvene og de voksne (imago) er planteetere.
Matagalpa (departement)
Matagalpa er et av femten departementer i Nicaragua. Det ligger sentralt i landet. Administrasjonssentrum er byen Matagalpa. Departementet hadde 542 419 innbyggere i 2012.
Trond Nordeide
Trond Nordeide (født 18. april 1964) er en norsk tidligere fotballspiller. Han spilte for Brann fra 1983 til 1989 og i 1993–1994. I perioden 1990–1992 spilte han for Strømsgodset. Nordeide var tapende cupfinalist med Brann i 1987 og 1988. Han ble cupmester med Strømsgodset i 1991 og scoret ett av målene i finalen.
I august 1981 ble Nordeide tilbudt en to årig læreguttkontrakt av. Overgangen gikk i vasken da Ipswich ble oppmerksomme på at han ikke innfridde kravene for å bli innvilget arbeidstillatelse i landet.
Tower Heist
Tower Heist er en amerikansk krimkomedie fra 2011 regissert av Brett Ratner. Filmen handler om en gruppe menn som iverksetter en listig plan for å robbe sjefen etter at han har svindlet alle sine ansatte for sparepengene. Sjefen er blitt satt i husarrest i sin egen luksusleilighet i samme skyskraper hvor de arbeider. Hovedrollene spilles av Ben Stiller, Casey Affleck og Michael Peña,
Sammendrag
Josh Kovaks (Ben Stiller) arbeider som manager i en bygning kalt det The Tower, et stort og luksuriøst leilighetskompleks i New York City. En formiddag blir den velstående Arthur Shaw, som bor i The Tower arrestert av flere FBI-agenter ledet av Claire Denham. Shaw er mistenkt for underslag og svindel av to milliarder dollar i en Ponzi-svindel. Josh sier til flere av de ansatte i The Tower at han ga alle deres pensjoner til Shaw, som skulle investere pengene for dem på aksje-markedet - men nå har de har mistet alle pengene deres.
De konfronterer Shaw, som sitter i husarrest i luksus-leiligheten sin. Men Shaw bryr seg ikke om dem. Josh snakker med Denham, og hun sier at Shaw har skjult store pengesummer ett eller annet sted. Men at FBI ikke har klart å finne igjen pengene han har gjemt unna. Josh bestemmer seg for å stjele pengene til Shaw. Flere ansatte i The Tower - Josh, Charlie, Enrique og Mr. Fitzhugh legger en slagplan for å finne og stjele pengene til Shaw. Samtidig som de må unngå å bli oppdaget av FBI, som også holder øye med Shaw.
Jonathan de Guzmán
Jonathan Alexander de Guzmán (født 13. september 1987) er en canadiskfødt nederlandsk fotballspiller som spiller for Sparta Rotterdam.
De Guzman ble født i Canada, men etter flere år hos akademiet til den nederlandske klubben Feyenoord, og med nederlandsk pass, skiftet han nasjonalitet til Nederland. Han spilte over 100 kamper for klubben fra Rotterdam etter sin debut i 2005. Sommeren 2010 signerte han en treårskontrakt for den spanske klubben RCD Mallorca. Denne kontrakten ble brutt da Villareal betalte utbetalingssummen. De Guzman er mest kjent for å være en frisparkspesialist.
Liste over romfergeferder
Liste over romfergeferder er en oversikt over alle de 135 romferdene som ble utført med USAs romferger. STS er forkortelse for Space Transportation System, og refererer til hele romfergesystemet. Første ferd var STS-1 i 1981, og siste ferd var STS-135 i juli 2011.
Nummerering
Opprinnelig var ferdene nummerert med løpenummer, men fra 1984 ble nummereringen endret til et tall med bokstaver. Første sifferet angir hvilket av oppskytingsprogrammets budsjettår ferden var knyttet til (1981 var budsjettår 1). Andre sifferet angir oppskytingssted; «1» for Kennedy romsenter (KSC) i Florida og «2» for Vandenberg Air Force Base i California. Bokstavene indikerer ferdens nummer i rekken (A=1, B=2 og så videre). 1984 var i budsjettår 4, derfor ble den andre planlagte ferden dette året døpt STS-41B, siden oppskytingen fant sted ved Kennedy romsenter (STS-9 skulle egentlig hett STS-41A, men ferden var allerede kjent som STS-9, og NASA unnlot å omdøpe den for å unngå misforståelser). Da oppskytingene ble gjenopptatt i 1988 etter «Challenger»-ulykken, ble det opprinnelige nummereringssystemet gjeninnført. Nummeret refererer til hvilken rekkefølge ferdene blir lagt inn i planene, ikke i hvilken rekkefølge oppskytingene skjer.
Flæin
Flæin (også skrevet Flædn, av flæ(a) – «vid flate» eller «vidde», siden 1986 også kalt Stølsvidda ) er ei fjellvidde i Nord-Aurdal kommune i Innlandet. Området er en høyfjellsslette på rundt 1 000 meter over havet med mye myr og flere mindre innsjøer. Mot vest kalles vidda Hestedekkan og strekker seg inn mot Storfjorden i Vestre Slidre kommune. Tisleias dalføre avgrenser området i sør, mens det i nord og øst går over i de skogkledte liene ned mot Valdres.
Dette er Norges største stølsområde og har et meget verneverdig kulturlandskap. Området har et rikt fugleliv, med blant annet traner og rovfugl. Dyrelivet er rikt på firfisle og hoggorm, som går høyere her enn ellers. I myrene finnes rester etter stubbmark, som viser at vidda var en gang skogkledd, da klimaet var varmere enn i dag. Det er også spor etter jernutvinning, som slagghauger, miler og rester av ovner. I middelalderen var valdresjernet en etterspurt handelsvare.
Det går en rekke grusveier på kryss og tvers over området, og det er populært blant sykkelturister.
Mads Haugseth
Mads Haugseth (født 2. mars 1995) er en norsk bueskytter som representerer IL Yrjar.
Han har vunnet tre NM-gull og 12 NM-medaljer i perioden 2014–2022. Han vant kongepokalen i 2014.
Rivas (departement)
Rivas er et av femten departementer i Nicaragua. Det ligger sør i landet, mellom sørbredden av Nicaraguasjøen og Stillehavet. Den vulkanske øya Ometepe ligger i departementet. Administrasjonssentrum er byen Rivas. Departementet hadde 174 589 innbyggere i 2012.
Bjørn Gulden
Bakgrunn og virke
Han vokste opp i Hallingdal og er sønn av den tidligere landslagsspilleren i fotball og håndball, Arild Gulden, og far til fotballspilleren Henrik Gulden. I sine yngre år spilte Bjørn Gulden for klubbene Geilo og Gol, før han gikk til Strømsgodset i 1983. I 1984 ble han proff i Nürnberg. I 1986 og 1987 spilte han for Bryne og ble cupmester i 1987. Guldens karriere ble forkortet på grunn av skader.
Etter karrieren har han arbeidet innen sportsutstyr- og tekstilbransjen, og han ble i 2013 sjef for den tyske sportsklærprodusenten Puma. I november 2022 ble det kjent at Gulden blir CEO for Adidas fra januar 2023.
Fjellsangen
«Fjellsangen» («Å, kom vil I høre en vise om Gjest») ble en populær slager etter at Alfred Maurstad sang den i filmen Gjest Baardsen fra 1939. Teksten var opprinnelig skrevet av Holger Sinding og ble publisert i en bok Gjest Baardsen: en Forbryders Livsroman, utgitt i Kristiania 1890 under pseudonymet Halle Sira. Filmen baserte seg også på denne boka som var en svært fri og fantasifull gjendiktning av Gjest Baardsens egen selvbiografi.
Alfred Maurstad kuttet bort halvparten av Holger Sindings tekst, han tok også bort det lange refrenget Sinding hadde utstyrt visa med, dessuten slo han to og to strofer sammen slik at det skulle stemme med den melodien som Adolf Kristoffer Nielsen (1890–1960) hadde komponert til filmen.
Sons of Angels (album)
Sons of Angels er debutalbumet til Sons of Angels.
Albumet ble utgitt i 1990 og lå en uke på VG-lista (15 plass).
Liste over kulturminner i Vik
ID-nummer består av et lenket tall som går direkte til det aktuelle kulturminnet i Kulturminnesøk.
Sulitjelma Hotell
Sulitjelma Hotell er et hotell beliggende i det tidligere gruvesamfunnet Sulitjelma i Fauske kommune.
Huset var tidligere representasjonsskapsbolig for Sulitjelma gruber, etter å ha blitt flyttet til Sulitjelma fra Badderen ved Kvænangsfjorden. I 1903 eller 1906 ble villaen demontert og flyttet fra Badderen for å bli gjenreist i Sulitjelma som ny direktørbolig for Sulitjelma Aktiebolags Gruber.
I 1982 ble villaen omgjort til hotell med 50 sengeplasser, hotellet ble renovert og bygd ut i 1993 slik at den i dag har 60 overnattingsplasser. Hotellet slet med underskudd før Skagen hotell overtok i 2001. Hotellet ble senere gjenåpnet med egen spa-avdeling og bedre lønnsomhet.
På forsommeren 2015 ble hotellet lagt ut for salg. Høsten 2015 ble det offentliggjort at hotellet skulle tas i bruk som asylmottak for syriske flyktninger. I desember 2016 ble hotellet kjøpt opp av foretaket Nordnorsk Mottakssenter, som uttalte til media at foretaket planla å drive asylmottak på stedet.
Sant’Agostino (andre betydninger)
Sant'Agostino har flere betydninger:
Leslie Cheung
Leslie Cheung Kwok-wing (kinesisk: 張國榮, pinyin: Zhang Guorong, Wade-Giles: Chang Kuo-jung, født 12. september 1956 i Hongkong, død 1. april 2003 i Hongkong) var en kinesisk skuespiller og sanger. Han begikk selvmord ved å hoppe ut fra 24e etasje av Mandarin Oriental Hotel.
Han er internasjonalt kanskje best kjent fra den kinesiske film fra 1992 Farvel, min konkubine, et historisk drama hvori han spiller hovedrollen som en person som blir operaskuespiller i Pekingoperaen.
Gimsøy kloster
Gimsøy kloster var et benediktiner kloster med klosterbygninger og hovedsete på Klosterøya i Skien, omtrent der hvor Union hadde sitt fabrikkanlegg fram til 2006. Klosteret brant i 1546, og det er i dag ingen spor etter bygningene over bakkenivå.
Historie
Klosteret skal ha blitt opprettet i første halvdel eller mot midten av 1150-tallet av lendmannen Dag Eilivsson, etter at han hadde vært med Sigurd Jorsalfare til Jerusalem og Konstantinopel i tiden 1108–1111 og kommet helskinnet hjem. På veien ut overvintret følget på 6000 mann i England, og det antas at de her møtte engelsk klosterliv og ble kjent med det. Klosteret ble anlagt på Dag Eilivssons eiendom Gimsøy, som tidligere hadde vært benyttet som beitemark for geiter, derav trolig navnet. Klosteret var bygget i stein, og det antas at dette hovedsakelig ble utført av engelske fagarbeidere og de første nonnene var antakelig også fra England.
Klosteret var et av Norges første nonneklostre. Det antas å være på omtrent samme alder som Nonneseter kloster, Oslo og Bakke i Trondheim. Dag Eilivssons datter Baugeid ble senere abbedisse i klosteret. Det blir hevdet at hun skal ha vært den første abbedissen, men det er det ikke belegg for i det sparsommelige kildematerialet fra denne tiden.
Klosterets sentrale beliggenhet i forhold til datidens reise- og handelsveier, gjorde at klosteret etterhvert opparbeidet seg store verdier. Til klosteret hørte betydelige jordeiendommer både i Telemark og andre steder. Dette eiendomskomplekset synes å ha vokst gradvis gjennom århundrene. Det er ikke nærmere kartlagt hvor mye av dette som var resultat av kjøp og økonomisk virksomhet, eller var arv, f.eks. fra personer som søkte opphold i klosteret, eller som etterlot seg eiendommer og andre verdier til klosteret av religiøse grunner.
Avvikling av klosterfunksjonen
Klosteret var i virksomhet i over 400 år. Avviklingen av klosterlivet på Gimsøy foregikk gradvis på 1500-tallet. Christian II gjorde klosteret med de store eiendommene til en form for verdslig len i 1532, men nonnene ble boende på Klosterøya frem til 1540. Eiendommene ble deretter flettet sammen med annet nærliggende krongods til Bratsberg len med lensmenn innsatt av den dansk-norske kongemakten. Kongen overlot eiendommene til menn som hadde gjort seg fortjent av kronen, mot en årlig avgift. Kirkens folk protesterte forgjeves.
Gimsøy kloster ble valgt som kronens (dvs statsmaktens) administrasjonssenter for bergverksdrift, da det ble oppdaget sølvholdig kobber i øvre Telemark og jernmalm i Gjerpen, på første halvdel av 1500-tallet. Planen var å gjøre Gimsøy til en stor «bergstad», og på kongens ordre måtte de siste nonnene forlate klosterbygningene i 1540. Bergstaden ble riktignok ikke opprettet, men lederen av bergdriften i Telemark flyttet inn på Klosterøya. Da ble også malm fraktet dit og foredlet der, bl.a. til en kort tid med myntproduksjon, særlig den berømte Gimsøydaleren som ble prydet med den norske løve. En stor brann i 1546 la imidlertid klosterbygningene i grus, bl.a. en gammel kirke.
Senere herregårdsbebyggelse og industribygging i området, har gjort at alle spor etter klosterbygningene for lengst er borte.
Geir Giljarhus
Geir Giljarhus (født 4. april 1961) er en tidligere norsk fotballspiller. Han ble cupmester med Bryne i 1987.
Askepott (film)
Askepott (originaltittel: Cinderella) er en amerikansk tegnet fantasy-musikal for barn fra 1950 produsert av Walt Disney. Filmen handler om Askepott, en jente som forsøker å komme seg bort fra det usle livet hun lever hos sin onde stemor og hennes to døtre. Askepott ser sin store sjanse når kongen i landet kunngjør at det skal arrangeres et slottsball slik at prinsen kan finne en ektemake. Stemoren forsøker å forhindre hennes planer, men Askepott får hjelp av en god fe som tryller frem både ballkjole og staslig kjøredoning. Filmen baserer seg på Charles Perraults eventyr om Askepott.
Askepott er den 12. i rekken av Disneys klassikere.
I 2002 kom en oppfølger: Askepott 2.
Handling
Filmen handler om jenta Askepott som har mistet moren sin. Faren giftet seg på nytt med en kvinne som har to døtre. Senere dør faren, og Askepott blir prisgitt stemoren og de to stesøstrene som behandler henne dårlig.
Når prinsen i kongeriket inviterer alle ugifte unge kvinner til slottsball, ser Askepott en mulighet til å komme seg vekk fra det usle livet. Men den onde stemoren og hennes to døtre gjør alt hva de kan for å sette kjepper i hjulene for henne. Blant annet ødelegger de kjolen som hun har tenkt å bruke på ballet. Askepott blitt nedtrykt, men får oppmuntring av to mus kalt Jac og Gus som er blitt hennes venner. Mens stemoren og døtrene begir seg til ballet må Askepott bli hjemme. Mens hun er oppløst i tårer dukker det opp en magisk fe som tryller frem både ny kjole og staslig transport til ballet. Men hun får streng beskjed om at det hun har tryllet frem bare varer til midnatt. Klokken tolv blir kjolen forvandlet tilbake den fillete hun hadde på seg, og både hest og gullvogn forsvinner. Alle Askepost drømmer oppfylles på ballet: Hun får en dans med prinsen, og han viser tydelig interesse for henne. Men når hun ser at klokken nærmer seg midnatt stormer hun ut av slottet, men mister den ene skoen under ferden. På veien hjem forvandles både kjolen, vogna og hestene til vanlige ting. Senere oppdager hun at den ene skoen fremdeles sitter på foten. Dagen etter finner kongen den andre skoen til Askepot. Ingen vet hennes identitet, og kongen kunngjør derfor at prinsen har til hensikt å prøve den på alle unge kvinner i landsbyen i håp om å finne skoens eier. Den som skoen passer på, vil prinsen gifte seg med. Stemoren skjønner at Askepott er skoens egentlige eier og forsøker derfor å forhindre at de prøver skoen på hennes fot.
Produksjon
Walt Disneys hadde ikke hatt noen større prosjekter siden filmatiseringen av Snehvit og de syv dvergene i 1937. Disney var ikke brent av sin suksess, men trengte en ny siden Disneys studios sto i fare for å stenge om de ikke kom opp med en ny suksess. Den nye filmen ble et forsøk på å leve opp til Snehvit-filmen. Med en kostnadsramme på tre millioner dollar var det en frisk satsing, men den betalte seg.
Animatører
Eric Larson, Ward Kimball, Milt Kahl, Ollie Johnston, Frank Thomas, Marc Davis, John Lounsbery, Les Clark, Wolfgang Reitherman, and Norm Ferguson.
Anmelderne
Den ble meget godt mottatt av kritikerne, noe som gjenspeiles i at den har fått så mye som 97 % på Rotten Tomatoes. Den amerikanske anmelderen Roger Ebert gav den 3 av 4 stjerner.
Priser
Den ble nominert til tre Oscar (beste lyd, original musikk, beste sang for sangen «Bibbidi-Bobbidi-Boo»).
Visninger og utgivelser
Askepott ble gjenutgitt for visning på kino i 1957, 1965, 1973, 1981 og 1987.
Den ble utgitt på video som VHS i 1987 og 1995 og digitalt renset for utgivelse på DVD den 4. oktober 2005. Året etter ble det gitt ut en oppfølger til filmen; Askepott 2.
Lon Chaney sr.
Første år
Lon Chaney ble døpt Leonidas Frank Chaney i Colorado Springs i Colorado av døve foreldre, Frank Chaney (av engelsk og fransk opprinnelse) og Emma Kennedy (av irsk opprinnelse), og på grunn av foreldrenes døvhet ble Lon tidlig dyktig i pantomime, noe han senere utnyttet som skuespiller fra 1902. I de påfølgende år reiste Chaney rundt med populære Vaudeville-show.
Ekteskap
I 1905 møtte Lon og giftet seg med sangeren Cleva Creighton og året etter ble deres første og eneste sønn født, døpt Creighton Chaney, men kjent som Lon Chaney jr. Familien Chaney fortsatte å turnere noen år til, men bosatte seg i 1910 i California.
Ekteskapet begynte å halte og i april 1913 dro Cleva ned til sentrum av Los Angeles og til Majestic Theater hvor Lon drev «Kolb and Dill Show», og forsøkte å begå selvmord ved å svelge kvikksølv. Forsøket feilet, men ødela hennes sangkarriere. Skandalen og den påfølgende skilsmisseoppgjøret tvang Chaney ut av teateret og inn i filmindustrien som han hadde hatt småjobber allerede fra 1912.
Til filmen
Chaney blir hovedsakelig husket som en pioner innenfor skrekkfilm, blant annet stumfilmversjonen av Ringeren i Notre Dame og Operafantomet. Hans evne til å forandre seg uten større sminke ga ham kallenavnet «Mannen med de tusen ansikter». Han opptrådte i flere filmer regissert av Tod Browning, spilte ofte ufyselige eller maltrakterte figurer (eller begge deler), inkludert karnevalsknivkasteren Alonzo Den Armløse i Den ukjente (1927) sammen med Joan Crawford.
Chaney døde av komplikasjoner fra strupekreft og ble gravlagt på Forest Lawn Memorial Park i Glendale i California.
Lon Chaney har en stjerne på Hollywood Walk of Fame og i 1994 ble han hedret med et amerikansk frimerke, tegnet av karikaturtegneren Al Hirschfeld.
Namsos-ulykken
Namsos-ulykken var en flyulykke som rammet Widerøes Flyveselskap den 27. oktober 1993.
Widerøes Twin Otter, de Havilland Canada DHC-6 Twin Otter, LN-BNM i rute fra Værnes til Namsos var under innflyvning til Namsos lufthavn kl. 20.30 da det traff tretopper og havarerte i et skogholt på Berg i Overhalla kommune.
Journalist i lokalradioen «Klompen», Kjartan Trana, hoppet på en av brannbilene og dekket saken fra ulykkesstedet.
Flyet hadde et mannskap på to og 17 passasjerer. To av mannskapet og fire av passasjerene omkom i ulykken.
Ulykkesundersøkelse
Ulykken ble undersøkt av Havarikommisjonen for sivil luftfart. Rapporten som kom ut i 1996 påpeker en rekke bakenforliggende faktorer som kan ha hatt innflytelse for at ulykken skjedde. Rapporten har 26 tilrådninger.
Sissels Summertime
«Sissels Summertime» er en singel av Viggo & Reidar i 1986.
Santa Rosa
Santa Rosa er et av de mest vanligste stedsnavnene i verden :
Serpentinitt
Serpentinitt er en metamorf bergart og består av serpentin, magnesitt, talk og kloritt. Spesielle egenskaper er at den er motstandsdyktig mot svake syrer i husholdning og industri.
Denne bergarten har som bearbeidet (polert) overflate en kraftig mørk grønn farge og lysere, nesten hvite, spraglete mønstertegninger. Grønn farge kommer av serpentin. Kobber gir også en grønn farge.
Gérard de Nerval
Gérard de Nerval  (født Gérard Labrunie 22. mai 1808, død 26. januar 1855) var en fransk forfatter, poet, essayist og oversetter. Han var en av de mest vesentlige poeter i den franske romantikken.
Hans liv og flere av hans verker var påvirket av hans ulykkelige kjærlighet til en skuespiller ved navn Jenny Colon som døde i 1842. Hans verker er kjent for forfatterens sjarmerende personlighet og intelligens, hans poetiske visjon og formens presisjon. Hans venn og kollega, forfatteren Théophile Gautier, skrev et rørende minne av ham i 1867, «La Vie de Gérard», som siden ble inkludert i Gautiers Portraits et Souvenirs Litéraires, utgitt posthumt i 1875.
Liv og virke
I gymnastida fatta Nerval stor interesse for tysk romantisk diktning, og bare 20 år gammel gjorde han en oversettelse av deler av Goethes Faust. Han kom etter hvert inn i et litterært miljø der han ble kjent med Théophile Gautier, Victor Hugo og Alexandre Dumas, og ble en av forgrunnsfigurene i den litterære gruppa La Jeune France («Unge Frankrike»).
Utover på 1840-tallet opplevde han stadig tiltakende psykiske problemer, og måtte ofte ty til kuropphold. Det forhindra han ikke fra å foreta flere lange utenlandsreiser; blant annet en til Midtøsten som resulterte i reiseberetninga Voyage en Orient i 1851. Han hadde også opphold i Tyskland, Belgia, Nederland og London, og reiste mye rundt i omegnen av Paris. Reisevirksomheten resulterte i en lang rekke reportasjer og beretninger. Foruten dikt og noveller skrev han også librettoer for operaen. Han har dessuten gjendikta vennen Heinrich Heine på fransk.
Sine viktigste litterære verk skrev han i løpet av de siste åra av livet, delvis som terapi etter legens råd. Nerval tok til slutt sitt eget liv, og ble funnet hengt i en kneipe i Paris 26. januar 1855. Han etterlot et kort notat til sin tante: «Ikke vent oppe for meg denne kvelden, for natten vil bli svart og hvit.»
Ettermæle
Nervals mest omtalte verk er sonettesyklusen «Les Chimères» fra 1854, som inngår som en del av novellesamlinga Les Filles du feu. Poeten Charles Baudelaire observerte at Nerval hadde «avlevert sin sjel til de mørkeste gater han kunne finne». De siste sidene av hans manuskript for Aurélia ble funnet i jakkelommen ved hans død. Han ble gravlagt i kirkegården Père Lachaise i Paris, betalt av hans venner Théophile Gautier og Arsène Houssaye, som siden utga Aurélia som bok senere samme år.
Innflytelsen fra Nervals insistering på drømmenes betydning i surrealistbevegelsen ble framhevet av André Breton. Forfattere som Marcel Proust og René Daumal var også påvirket i stor grad av Nervals forfatterskap. Det samme var Antonin Artaud.
Umberto Eco analyserte Gérard de Nervals «mesterverk» Sylvie for blant annet vise til bruken av midlertidig tvetydighet og avmystifiserte «tåken» i sin essaysamling Seks turer i fortellingenes skoger (1994) Eco forteller at han har lest fortellingen gjentatte ganger og holdt tallrike seminarer om det. Boken er svært givende som emne for nærlesning, med stadig bedre utbytte av bokens anatomi.
Slumber With the Lions
Slumber With the Lions er et musikkalbum med Sons of Angels.
Albumet ble utgitt i desember 2001, og er bandets andre og siste studioalbum.
John Clark (musiker)
John Clark er en amerikansk valthornist og jazz-komponist.
Clark ble født i Brooklyn, men flyttet til og vokste opp i Rochester i New York. Hans far var William H. Clark, professor i tysk og dekanus for utdanning ved Universitetet i Rochester, og hans mor het Margaret Garmey. John og hans fire brødre ble alle sammen uteksaminert fra Brighton High School i Rochester. I 1966 tok han en bachelorgrad i spansk fra Universitetet i Rochester, hvor han også studerte hornmusikk sammen med Verne Reynolds ved Eastman School of Music.
Fra 1967 til 1971 spilte han i United States Coast Guard Band. Den 13. september 1967 giftet han seg med Nancy Puls, de fikk senere to barn sammen. Clark studerte også ved New England Conservatory of Music fra 1973. Han studerte blant annet komposisjon og improvisasjon med andre, fremtidig kjente musikere som f. eks. Jaki Byard, Ran Blake og George Russell. Han underviste ved State University of New York fra 2001 til 2008.
Som en av bare en liten håndfull hornister som er dyktige innen ikke-klassiske sjangere, har Clark utført eller spilt sammen med en rekke andre kjente musikere. Disse inkluderer blant annet Glen Velez, Jerome Harris, Anthony Jackson, Linda Ronstadt, BB King, Frank Sinatra og Ornette Coleman
Han har også opptrådt som studiomusiker i mange forskjellige filmer, blant annet Mission to Mars, Fargo og Pocahontas.
The Movie Album
The Movie Album er det 30. studioalbumet til artisten Barbra Streisand. Albumet ble utgitt 14. oktober 2003 av Columbia Records og består av tolv låter kjent fra filmer. Det nådde topp 5 på albumlista Billboard 200 og solgte til gull i USA. I USA ble det også utgitt en spesialversjon med en ekstra DVD-disc med musikkvideoer til «Wild Is The Wind» og «I'm In The Mood For Love», samt kommentarspor av Streisand.
Ylva Hjelle
Ylva Ginga Nesheim Hjelle (født 2002) er en norsk bueskytter som representerer SK Vidar.
Casper (Wyoming)
Casper er en by i fylket Natrona i Wyoming i USA. I 2010 hadde byen 55,316 innbyggere. . Byen er den nest største i Wyoming, kun Cheyenne, delstatshovedstaden i Wyoming, er større. Casper blir kalt "The Oil City" (Oljebyen) og har en lang historie med oljeindustri. Casper er fylkessete i Natrona County.
Ylva Hjelle
Hun har vunnet 12 NM-gull i perioden 2018–2023.
Hun vant sølv i junior-EM felt i 2019 i Mocrice, Slovenia. Hun vant bronse i junior-VM felt i 2022 i Yangton, USA. Hun vant bronse i junior-EM felt i Poreč, Kroatia i 2021.
Casper (Wyoming)
Geografi
Casper ligger øst i Natrona County i Wyoming i USA. Byen ligger ved foten av Casper Mountain, den nordlige delen av Laramie Mountains, langs North Platte River. Byen har et areal på 39 89 km².
Tampereen Pyrintö (basketball)
Tampereen Pyrintö er en finsk basketballklubb fra Tammerfors (finsk: Tampere, genitiv Tampereen). Klubben tilhører idrettslaget Tampereen Pyrintö og har aktivitet for menn og kvinner. Klubben ble grunnlagt 1941 og spiller i den øverste nasjonale divisjon, Korisliiga. Herrelaget har vunnet tre finske ligatitler og den finske cupen to ganger. Laget spiller sine hjemmekamper i Pyynikin palloiluhalli.
Garth Manton
Garth O. V. Manton (født 16. desember 1929), australsk roer som deltok i OL 1956 i Melbourne.
Manton vant en olympisk bronsemedalje i roing under Sommer-OL 1956 i Melbourne. Han var med på den australske åtteren som kom på tredjeplass konkurransen bak USA og Canada. De andre roerne var David Boykett, Michael Aikman, Angus Benfield, James Howden, Walter Howell, Adrian Monger, Brian Doyle og Harold Hewitt som var styrmann.
Katarina Srebotnik
Katarina Srebotnik (født 12. mars 1981 i Slovenj Gradec) er en profesjonell slovensk tennisspiller.
Apteromicrus
Apteromicrus er en slekt av biller som tilhører familiegruppen bladbiller (Chrysomelidae). Det er kjent én art.
Gitana abyssicola
Gitana abyssicola er en art innenfor familien Amphilochidae, av ordenen Gammaridea - som inngår i gruppen av amfipoder. Den livnærer seg i stor grad på alger i dypet.
Joachim Hansen
Joachim «Hellboy» Hansen (født 26. mai 1979 i Oslo) er en norsk MMA kampsportutøver.
Han er den første skandinav med en MMA verdensmester-tittel (Shooto World Welterweight Championship i 2003). I 2008 vant han den nystartede japanske MMA-organisasjonen DREAM sin turnering i lettvekt og ble samtidig deres først mester i lettvekt (Dream Lightweight Champion).
Han er per 22. mars 2010 rangert som den fjerde beste MMA-utøveren i klassen lettvekt av Sherdog, og sjette beste av MMAWeekly. Han har 19 seiere, 9 tap og 1 uavgjort (22. mars 2010).
Færøyrenna
Færøyrenna er en stor dalforma forsenkning på havbunnen sør for Færøyene. Renna løper nordøst-sørvest, og skiller kontinentalsokkelen utafor Skottland – Shetland fra det grunnere havet omkring Færøyene. Bunnen ligger på omkring 800 m, men vest for Færøyene krysses den av en fjellterskel, Wyville Thomson-ryggen.
Færøyrenna har en avgjørende betydning for utveksling av vannmasser mellom Atlanterhavet og Norskehavet. Den norske greina av Golfstrømmen passerer inn gjennom Færøyrenna. Samtidig går en dypstrøm fra Norskehavet ut i Atlanterhavet langs bunnen av renna.
Christian Lorenz
Christian «Flake» Lorenz (født 16. november 1966 i Øst-Berlin) er keyboardist i det tyske metall-bandet Rammstein, og bærer også kallenavnet «Doctor Flake». Han var tidligere et medlem av bandet Feeling B.
Personlig liv
Lorenz vokste opp i distriktet Prenzlauer Berg med sine to foreldre og hans tre år eldre bror. Hans far arbeidet som ingeniør for Elektro-Apparate-Werke (EAW), og hans mor var journalist. Han har selv forklart at han har hatt kallenavnet «Flake» siden han var ung, og at det kom fra den tyske animasjonsfilmen «Wickie und die starken Männer», hvor karakteren «Wickie» bor i landsbyen Flake.
- Christian "Flake Lorenz" Etter perioden som lærling, valgte han å fokusere mer på musikken. Han måtte gjøre småjobber ved siden av for å dekke utgiftene til Feeling B, men også for å ikke bryte loven for amatørmusikere i gamle DDR. For å unngå verneplikt i Nationale Volksarmee fikk han legeattester fra doktorer, og beskrev seg selv som mentalt ustabil Etter Berlinmuren falt startet han en ideell organisasjon med vennene sine, hvor han blant annet opprettet et kunstgalleri der han hang opp malerier laget av han selv og sine kollegaer. Han arbeidet også i det tyske kunst- og arrangementssenteret Kunsthaus Tacheles, der han hjalp til med oppsetting av teater. I tillegg var han direktør i Schillertheateret i Berlin. I en alder av 30 kunne han erklære seg selv som en profesjonell musiker som medlem av bandet Rammstein.
Sammen med en forretningspartner drev han i nyere tid en veteranbilutleie tjeneste i Berlin, hvor han selv bidro med flere av bilene fra sin egen samling, men forlot selskapet grunnet økonomiske og personlige konflikter.
Feeling B
I en alder av 16 år ble han i 1983 medlem av bandet Feeling B. Det var her han ville møte sine senere kollegaer i Rammstein; Paul Landers, og trommeslager Christoph Schneider som ble med i bandet i 1990.
Sideprosjekter
Lorenz var en svært aktiv musiker før han ble med i Rammstein, som gjest i andre band som blant andre Happy Straps. Sammen med sin kollega Landers, startet han også bandet Die Magdalene Keibel Combo.
Rammstein
I 1994 ble Lorenz med i bandet Rammstein som keyboardist. Mot starten av 1994 hadde bandet Feeling B blitt oppløst, og kollega Landers var allerede i gang med Rammstein. Han overbeviste deretter Lorenz å bli med i prosjektet etter mye nøling som keyboardist. Allerede i startfasen av bandets konserter tok Lorenz på seg mye av underholdningen. Under opptredenen av sangen Feuerräder red han og slo glassrør i ryggen på vokalist Till Lindemann. Under opptredenen av sangen Weisses Fleisch gjorde han ofte en sporadisk og vill dans mens bandmedlemmene spilte på sine instrumenter. Disse stuntene ble en fast greie mellom Lindemann og Lorenz, og førte etter hvert til en arrestasjon i Massachusetts, USA i 1999, for deres opptreden under sangen Bück dich (Bøy deg ned). Opptredenen gikk ut på at Lorenz og Lindemann drev med simulert sodomi (Engelsk betydning) med en alkohol-sprutende dildo. De ble arrestert etter konserten for useriøs og latterlig oppførsel Disse ville stuntene finner sted selv 25 år senere i opptredener som ved sangen Mein Teil, hvor Lorenz står og spiller keyboard i en stor gryte, mens Lindemann skyter flammer mot gryta med flammekaster. Lorenz går senere i opptredenen ut av gryta, og tar på seg flammesikker bekledning og blir skutt av en kanon som skyter flammer.
I løpet av hans snart 30 år lange karriere med Rammstein har han vært med på å skrive og spille inn ni album. Han fortsetter med bandets planlagte Rammstein Stadium Tour, og konserter er planlagt for 2022.
Jul i Svingen (album)
Jul i Svingen er lydsporet til julekalenderen Jul i Svingen, som første gang ble vist på NRK i desember 2006. Musikken ble laget av Odd Nordstoga og John Vinge, mens Kjetil Indregaard skrev de fleste tekstene. Nordstoga skrev tekstene til de tre sangene på nynorsk. Musikerne besto av Gjermund Larsen på fele, Thomas Tofte på bass, Martin Windstad på trommer og Geir Sundstøl på gitar.
Albumet fikk terningkast to av VG.
Dansk utgave
I 2007 kom den danske versjonen Jul i Svinget. Lydsporet var litt annerledes enn det norske.
Bernhard Borge
Bernhard Borge er pseudonymet forfatteren André Bjerke brukte i de fleste av sine kriminalromaner og -novellesamlinger. Pseudonymet er også brukt på samarbeidsprosjekter, som Døde menn går i land (skrevet sammen med Bjørn Carling) og Onkel Oscar-bøkene (skrevet sammen med Harald Tusberg).
Bertil Mårtensson
Bertil Mårtensson (født 1945 i Malmö i Sverige, død 4. november 2018) var en svensk forfatter og universitetslektor.
Bernhard Borge
Bernhard Borge er dessuten navnet på jeg-fortelleren i de tidlige romanene. Romanpersonen Bernhard Borge er kriminalforfatter, og presenterer seg som forfatteren av de «urkoselige» Theodor Todd-fortellingene. I virkeligheten var Theodor Todd hovedperson i André Bjerkes første forsøk som krimforfatter. En fortelling ble trykt i første nummer av Rivertonklubbens magasin Alibi.
Bertil Mårtensson
Mårtensson var dr.philos. i filosofi og universitetslektor emeritus ved Filosofiska instutionen ved Lunds universitet.
Bernhard Borge
Referanser
Bernhard Borge
Bertil Mårtensson
Han debuterte som forfatter i 1968 med sciencefictionromanen Detta är verkligheten (først utgitt i Danmark som Verdener uden grænse samme år). Romanen ble prisbelønnet ved den europeiske sciencefictionkongressen Eurocon 1 i 1972. Han skrev senere flere sciencefictionromaner og fantasy. Fra og med siste halvdel av 1970-årene skrev han også kriminallitteratur. Romanen Växande hot vant i 1977 avisen Expressens Sherlock-pris for årets beste svenske kriminalroman.
Vindfjell
Fjelltoppen ligger i fylkesgrensa mellom Vestfold og Telemark. Et område rundt toppen er vernet som Vindfjell naturreservat. Riksvei 32 passerer i utkanten av Vindfjellområdet, og her ligger Vindfjelltunet. Herfra er det bomvei inn til Nordigårdsetra.
Bertil Mårtensson
Betril Mårtensson var gift med og skilt fra krimforfatteren Bodil Mårtensson.
Vindfjell
Vindfjellområdet er populært lokalt vinterutfartssted nær byene Skien og Porsgrunn.
Río San Juan (departement)
Río San Juan er et av femten departementer i Nicaragua. Det ligger sør i landet mellom sør-bredden av Nicaraguasjøen og Det karibiske hav. I sør grenser det til Costa Rica. Administrasjonssentrum er byen San Carlos. Departementet hadde 122 666 innbyggere i 2012.
Børre Meinseth
Børre Meinseth (født 24. november 1966 i Ulsteinvik) er en norsk tidligere fotballspiller.
Børre Meinseth startet karrieren i hjembygden Ulsteinvik, der han spilte for Hødd. Børre Meinseth ble cupmester for Bryne i 1987 og seriemester for Viking i 1991. Han har også spilt for nederlandske SC Heerenveen. Han jobbet som fotballekspert for lokal-tv under Viking-Chelseas 4-2 kamp i 2002. Han var også med på Aftenbladet Radio som fast fotballekspert i hele sesongen 2006. Hans far Tor Meinseth (født 1940) spilte 406 kamper for Hødd fra 1959 til 1976. Hans bror Frank Otto Meinseth spilte også fotball for Hødd.
Meinseth jobber nå som lærer og inspektør ved Sola ungdomsskole.
Han er onkelen til friidrettsutøverne Even Meinseth og Ingvild Meinseth.
Región Autónoma del Atlántico Norte
Región Autónoma de la Costa Caribe Norte, tidligere Región Autónoma del Atlántico Norte, er en av to autonome regioner i Nicaragua. Regionen hadde 453 541 innbyggere i 2012.
Anne Kronen
Anne Kronen (født 1957) er en norsk tidligere bueskytter som representerte SK Vidar.
Hun vant fire NM-gull i perioden 1984–1987. Hun vant kongepokalen i 1984, 1986 og 1987.
Makten bak makten
Makten bak makten er en bok av den norske journalisten Per-Aslak Ertresvåg, som ble utgitt på Koloritt forlag den 1. januar 2007. Den gjengir en rekke kjente konspirasjonsteorier og tegner et dystert, «machiavellisk» bilde av hvordan verden styres av mektige grupperinger som Rothschild-familien og Rockefeller-familien, og på et dypere plan av okkulte organisasjoner som Illuminati. Forfatteren hevder at disse gruppene besitter en makt som overgår den samlede makten til presidentene i verdens mektigste nasjoner. Agendaen skal være å samle verdens nasjoner under én verdensregjering, den såkalte New World Order.
Ifølge teoriene Ertresvåg fremlegger benytter disse gruppene institusjoner som Bilderberg-gruppen, og den eierkontrollen medlemmene av denne har over verdens massemedier, som et redskap for påvirkning av og kontroll over befolkningsmassene. Gruppene skal heller ikke gå av veien for å benytte metoder som hjernevask eller drap for å oppnå sine mål. Gruppene, som omtales som «Eliten», påstås blant annet å eie flere av verdens sentralbanker, blant dem den amerikanske sentralbanken Federal Reserve Bank.
Boka fikk skeptisk og kritisk omtale.
Bérénice Marlohe
Bérénice Lim Marlohe (født 19. mai 1979) er en fransk skuespiller og modell av kinesisk og kambodisk opphav. Hun er best kjent for rollen som Bond-piken Sévérine i den 23. filmen om James Bond, Skyfall fra 2012.
Som modell har hun rolle som merkeambassadør for klokkeprodusenten Omega.
Región Autónoma del Atlántico Sur
Región Autónoma de la Costa Caribe Sur, tidligere Región Autónoma del Atlántico Sur, er en av to autonome regioner i Nicaragua. Det ligger øst i landet langs den karibiske kysten. Regionen hadde 369 254 innbyggere i 2012.
Kunes
Kunes (samisk: Gussanjárga) er en bygd i Lebesby kommune i Finnmark. Stedet ligger innerst i Storfjorden.
Fylkesvei 98 passerer igjennom Kunes.
Grunnkretsen Laksefjordbotn/Kunes har 51 innbyggere (2010).
Gitanopsis arctica
Gitanopsis arctica er en art innenfor familien Amphilochidae, av ordenen Gammaridea - som inngår i gruppen av amfipoder. Den livnærer seg i stor grad på alger i dypet.
Hushang Pishdād
Hushang eller Hōshang (persisk: هوشنگ‎) var ifølge det poetiske verket Shâhnâme av Firdausi (Ferdowsi) den andre sjah som regjerte over verden (den kjente del av verden, det vil i dette tilfellet si området rundt Persia). Hushang er basert på den legendariske figuren Haošyaŋha i Avesta. Hushang kalles også Pishdād (پیشداد), som tilsvarer Paraδāta i Avesta. Etter ham er hans slekt kalt Pishdād-dynastiet.
Hushang var sønn av Siāmak som igjen var sønn av Keyumars, ifølge Shâhnâme den første sjah av Persia. Han skal være den som oppdaget ilden og skapte ilddyrkelsen som også er et sentralt element i Zoroastrismen.
Madel Bentzen
Madel Bentzen (født 1977) er en norsk tidligere bueskytter som representerte Moss Bueskyttere.
Hun vant fire NM-gull i perioden 1996–2000. Hun vant kongepokalen i 1996, 1998 og 2000.
Trikāya
Trikāya (sanskrit; devanāgarī: त्रिकाय, tibetansk: སྐུ་གསུམ, wylie: sku gsum, tradisjonell kinesisk: 三身, pinyin: sānshēn, japansk: sanjin eller sanshin, vietnamesisk: tam thân) betyr ordrett «tre kropper», og er et begrep innenfor mahāyānabuddhismen. Begrepet gjelder både virkelighetens natur og arten av buddhanaturen. Det er læren om tre spirituelle legemer som Buddha sies å besitte: